Holland blev valgt som været for slutrunden 4. december 2014 af UEFA's eksekutivkomite. Udover Holland havde også Østrig, Frankrig, Israel, Polen, Skotland og Schweiz udvist interesse for at afholde mesterskabet.  Kvalifikationen Kvalifikationen til slutrunden, der har deltagelse af 47 landshold (hvilket er rekord) blev indledt i april 2015, hvor den indledende kvalifikationsturnering blev afholdt. Den afsluttende kvalifikationsturnering varer fra september 2015 til september 2016. De afsluttende playoffkampe spilles i oktober 2016. Andorra deltog for første gang i kvalifikationen til EM for kvinder på seniorsiden.  Gruppespil De deltagende hold fordeles i fire puljer med fire hold i hver. Efter gruppespillet går to hold fra hver pulje videre til slutspillet, bestående af kvartfinaler, semifinaler og finale. Der spilles ikke bronzekamp.  Slutspil Under slutrunden bruges forlænget spilletid og straffesparkskonkurrence, hvis det bliver nødvendigt.